
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4P/103/2025 8525200847 27. 10. 2025 JUDr. Jana Sroková ECLI:SK:OSSL:2025:8525200847.4
Uznesenie Okresný súd Stará Ľubovňa v rodinnoprávnej veci navrhovateľa A. B., nar. XX.XX.XXXX, trvale bytom C. XXX, XXX XX C., právne zastúpeného JUDr. Gáborom Szárazom, advokátom, Advokátska kancelária so sídlom Garbiarska 20, 064 01 Stará Ľubovňa, proti manželke D. B., nar. XX.XX.XXXX, trvale bytom C. XXX, XXX XX C., právne zastúpenej Mgr. Máriou Baranovou, LL.M, advokátkou, Advokátska kancelária so sídlom Baštová 6, 060 01 Kežmarok, v konaní o rozvod manželstva a úpravu práv a povinnosti rodičov na čas po rozvode k maloletým deťom E. B., nar. XX.XX.XXXX a E. B., nar. XX.XX.XXXX, obaja trvale bytom C. XXX, XXX XX C., zast. kolíznym opatrovníkom Úradom práce, sociálnych vecí a rodiny Stará Ľubovňa takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov tohto konania. odôvodnenie: 1. Navrhovateľ A. B. prostredníctvom svojho právneho zástupcu predmetným návrhom žiadal, aby súd rozviedol jeho manželstvo uzavreté dňa XX.XX.XXXX s manželkou D. B. a zároveň upravil práva a povinnosti rodičov k mal. deťom E. B. a E. B. na čas po rozvode. 2. Dňa 23.10.2025 sa na tunajšom súde konalo informatívne stretnutie rodičov, na ktorom práv. zástupca otca uviedol, že na základe pokynu otca berie podaný návrh v celom rozsahu späť, konanie žiada zastaviť a žiadnej zo strán náhradu trov konania nepriznať. 3. Prítomná manželka na uvedenom stretnutí rodičov súhlasila so späťvzatím návrhu v celom rozsahu, k čomu sa pripojil aj kolízny opatrovník. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 95 ods. 1 CMP ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. 7. Vzhľadom na skutočnosť, že došlo k späťvzatiu návrhu na rozvod manželstva, s poukazom na citovanú právnu úpravu, súd konanie zastavil.
8. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 9. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 10. O trovách súd rozhodol podľa § 52 CMP tak, že žiaden z účastníkov nemá nárok na náhradu trov konania. Poučenie: Proti tomuto uzneseniu je prípustné odvolanie, ktoré možno podať v lehote 15 dní odo dňa jeho doručenia na Okresnom súde Stará Ľubovňa, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSSL:2025:8525200847.4 (dáta aktuálne k 12. 11. 2026). Záväzné je znenie zverejnené súdom.




